Rege (chacos)

Le rege (♔, ♚) es le plus importante pecia del joco de chacos. Illo representa un rege e forma, con le dama, le copula regal.

Movimento

Le rege pote mover se de un quadrato per vice in tote le directiones. Illo pote prender un pecia del adversario si iste es super un quadrato ubi le rege pote mover se. Illo non pote saltar supra altere pecias. Illo non pote mover se a un quadrato ubi illo esserea in chaco. In consequentia, le duo reges non pote jammais esser in contacto directe.

Valor

Le valor del rege is illimitate proque perder lo causa le perdita immediate del partita. Durante le phase final del partita, le rege participa in le joco como qualcunque altere pecia; su fortia es alora estimate a 4 punctos, lo que significa que illo es plus forte que un pecia minor e un poco minus forte que un turre.

Categoria:Pecias de chacos